Crazy Horse FC

Crazy Horse FC (CHFC), hanesan asosiasaun desportivas ne'ebé akumula atividade iha area desportu hanesan futsal, futebol, basketbol nst. Crazy Horse FC mós klubu profissional ida ne'ebé lokaliza iha kapital Dili.

Funda iha aldeia Fomento III, Comoro, Dom-ALeixo, Munisipiu Dili iha fulan febreiru iha tinan 2021. Objetivu prinsipal husi Klubu profissinal atu kompete ho klubu sira seluk iha Liga Futsal Nasional Timor-Leste. Alende iha mos objetivu sira seluk maka hanesan tuir mai ne'e; atu bele produz jogador foinsa'e hodi bele kontribui ba selesaun nasional Futsal iha Futuru no hametin liu tan lasu amizade entre joven sira liu-liu joven Fomento III sira.  iha fulan setembru 2021, CHFC ofisialmente partisipa iha pra-liga nasional Futsal nian ne'ebé kompete husi klubu hamutuk 24. Pra-lIga futsal ida ne'e hala'o durante tinan 1 no klubu Crazy Horse ne'ebé mai ho kompozisaun jogador ho idade kiik konsege finaliza iha tabela 17 pra-liga futsa Timor-Leste.

Historia 
Antes sai hanesan klubu profissional, Crazy horse FC partisipa ona iha eventu lubuk ida ne'ebé organiza iha munisipiu Dili. Crazy Horse FC hahu partisipa iha jogo barak (Fun games) hahu husi tinan 2009 to'o iha 2018. No manan ona taxa barak husi nivel Junior to'o Senior. Hare'e ba rezultadu pozitivu husi kompetisaun sira ne'e, Iha hanoin balun hakarak lori klubu ki'ik ida ne'e atu sai hanesan klubu profissional hodi nune'e bele kompete iha liga nasional no internasional iha futuru. Iha Fulan Janeiru 2021 hahu realiza sorumutu entre lider aldeia Fomentu III sira hodi hili estrutura Klubu no iha momento ne'eba liu husi desizaun konsensus hili Sr. Nilton Corte-Real mak sai hanesan Presidente no Vise-Presidente Sr. Avelino Barreto de Jesus, ba iha Klubu Crazy Horse FC.

Referencia 

Futsal
Timor-Leste